b"\n_START_ARTICLE_\nBuddha Air\n_START_PARAGRAPH_\nBuddha Air el. Buddha Air Pvt. Ltd. et et nepalesisk flyselskab med base i Kathmandu, Nepal._NEWLINE_Buddha Air opererer b\xc3\xa5de indenrigs- og udenrigsflyvninger. I Nepal, hvor flyselskabet foretager flyvninger mellem landets st\xc3\xb8rre byer, flyver Buddha Air fra Kathmandu til ni andre destinationer: Bhadrapur, Bhairahawa, Bharatpur, Biratnagar, Dhangadhi, Janakpur, Nepalgunj, Pokhara og Simara._NEWLINE_Udenrigs flyver Buddha Air til Lucknow, hovedstaden i den indiske delstat Uttar Pradesh og charterflyvninger til Paro i Bhutan._NEWLINE_Selskabet hovedbase er Tribhuvan International Airport i Kathmandu. Buddha Air flyver ogs\xc3\xa5 specielle mountain flights fra Kathmandu til omr\xc3\xa5det omkring bjergk\xc3\xa6den Langtang._NEWLINE_Buddha Air blev grundlagt i 1997, og flyfl\xc3\xa5den best\xc3\xa5r (august 2011) af 2-motorers turbopropelfly. Fire Beechcraft 1900 med plads til 19 personer, tre ATR 42-320 med plads til ca. 45 personer, og to ATR 72-500 med plads til ca. 70 personer. De fleste maskiner er anskaffet fabriksnye.\n_START_SECTION_\nUheld\n_START_PARAGRAPH_\nIndtil den 25. september havde Buddha Air fl\xc3\xb8jet uden uheld med d\xc3\xb8delig udgang. Den dag styrtede en Beechcraft 1900 omkring 7.30 lokal tid i n\xc3\xa6rheden af Kathmandu efter en af deres 'mountain flights'. De fleste d\xc3\xb8de ved selve flystyrtet, en p\xc3\xa5 hospitalet. Flyet var en 14 \xc3\xa5r gammel maskine, lejet fra Raytheon Airline Aviation Services."